Čo všetko sa dá sušiť v sušičke ovocia?
V sušičke ovocia sa dá sušiť takmer všetko. Z ovocia sú to najčastejšie jablká, marhule či banány. Vyhnúť by ste sa mali sušenie vodnatého ovocia (napr. melóny). Spotrebič umožňuje taktiež sušenie zeleniny, byliniek, korenín či húb.
Kôstkové ovocie treba pred sušením vykôstkovať a prekrojiť minimálne na polovicu. Väčšie kusy môžete pokrájať na viac častí. Menšie ovocie (napr. slivky) stačí vykôstkovať. Jeden kúsok by mal mať od 1,5 do 3 cm. Pri sušení sa objem potravín zmenší, preto ich môžete ukladať do sušičky blízko seba.